Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 86/12, 126/12, 94/13, 152/14, 7/17,68/18)) i sukladno uvjetima projekta „OSIGURAVANJE POMOĆNIKA U NASTAVI UČENICIMA SA TEŠKOĆAMA U RAZVOJU U VINKOVCIMA“, faza III“ koji se financira sredstvima Europskog socijalnog fonda u okviru Operativnog programa "Učinkoviti ljudski potencijali" 2014-2020, objavljuje

NATJEČAJ

**za obavljanje poslova pomoćnika u nastavi**

Broj traženih osoba: 1 pomoćnika u nastavi na nepuno radno vrijeme (25 sati tjedno)

Mjesto rada: Županja

Vrsta ugovora: ugovor o radu na određeno vrijeme do kraja nastavne godine tj. do 17.06.2020.

Prijevoz: Da

POSEBNI UVJETI:

- minimalno četverogodišnje srednjoškolsko obrazovanje

- protiv osobe nije pokrenut kazneni postupak sukladno članku 106. Zakona o odgoju i obrazovanju u osnovnoj i srednjoj školi

- završeno osposobljavanje za pomoćnika u nastavi

Osim navedenih posebnih uvjeta kandidati moraju ispunjavati i slijedeće opće uvjete:

- punoljetnost

- hrvatsko državljanstvo

- zdravstvena sposobnost za obavljanje poslova radnog mjesta na koje se osoba prima

- pisma preporuke

Na natječaj se mogu ravnopravno javiti kandidati oba spola.

OPIS POSLOVA

Osnovna zadaća pomoćnika u nastavi je pružanje osobne stručne potpore učenicima s teškoćama u razvoju. Pružanje pomoći u socijalizaciji i savladavanju socijalno-psiholoških prepreka, senzoričkih i arhitektonskih barijera, te pomoć učenicima s komunikacijskim teškoćama.

DODATNA ZNANJA I VJEŠTINE

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

POŽELJNO

Osnovna razina znanja stranog jezika (engleski jezik, njemački jezik); iskustvo u neposrednom radu s djecom s teškoćama u razvoju; iskustvo u volontiranju.

PRIJAVA NA NATJEČAJ

Uz prijavu na natječaj kandidati trebaju priložiti:

1. životopis (vlastoručno potpisan, s navedenim podacima o volontiranju - naziv institucije / udruge / tvrtke gdje je ostvareno volontiranje, iskustvu u radu s djecom i znanju stranog jezika)

2. dokaz o hrvatskom državljanstvu (preslika važeće osobne iskaznice ili preslika domovnice)

3. dokaz o odgovarajućem stupnju obrazovanja (preslika svjedodžbe/diplome ili potvrda o stečenoj stručnoj spremi)

4. dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi (preslika, ne starija od 6 mjeseci)

5. dokaz o završenom osposobljavanju za pomoćnika u nastavi

U prijavi obavezno navesti adresu stanovanja, kontakt broj mobitela i elektronsku poštu (e-mail).

Kandidat koji ostvaruje pravo prednosti pri zapošljavanju dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Uz prijavu na natječaj dužan je priložiti sve dokaze o ispunjavanju traženih uvjeta kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, te dokaz da je nezaposlen/a.

Izabrani kandidat/kinja dužni su proći program uvođenja u rad u vidu osposobljavanja koji će biti organiziran kroz 20 sati tijekom prva dva mjeseca od selekcije kandidata.

Izabrani/a kandidat/kinja bit će upućen/a na liječnički pregled u ustanovu medicine rada u svrhu dobivanja svjedodžbe o zdravstvenoj sposobnosti i sanitarne knjižice.

S kandidatom/kinjom za pomoćnika u nastavi, poslodavac će sklopiti pisani ugovor o radu u kojem će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.

**Rok prijave je osam (8) dana od dana objave natječaja.**

Prijave na natječaj s dokazima o ispunjavanju uvjeta dostavljaju se na adresu škole: OBRTNIČKO-INDUSTRIJSKA ŠKOLA, 32270 ŽUPANJA, VELIKI KRAJ 42, s naznakom "NE OTVARAJ – NATJEČAJ ZA POMOĆNIKE U NASTAVI".

Nepravodobne i nepotpune prijave neće biti razmatrane.

Za sve informacije možete se obratiti na broj telefona: 032837442

O rezultatima natječaja svi kandidati će biti obaviješteni na jednak način pod jednakim uvjetima.

Poslodavac: OBRTNIČKO-INDUSTRIJSKA ŠKOLA

Kontakt: pismena zamolba na adresu, VELIKI KRAJ 42, 32270 ŽUPANJA

Županja, 07. 11. 2019.